સિંચન એજયુકેશન સોસાયટી પ્રયોગાત્મક શિક્ષણની દિશામાં વાલીઓ, વિદ્યાર્થીઓ તથા શિક્ષકોનું ઘડતર સર્વાંગી રીતે થતું રહે, તે અંગે સતત પ્રયત્નશીલ રહે છે, અને આવા સ્થળ પ્રવાસોનું અવારનવાર આયોજન થતું હોય છે. માત્ર પાઠ્યપુસ્તક દ્વારા સામાજવિદ્યા શીખવાડીને ખરેખર સમાજ અને તેના પ્રશ્નોથી બાળકોને અળગા રાખીને સામજિક શિક્ષણ આપવું એ અઘરું શિક્ષણ ગણાય. સામાજિક શિક્ષણને જીવન સાથે કઈ રીતે જોડવું અને વિદ્યાર્થીઓ ઈતિહાસ, ભૂગોળ અને નાગરિકશાસ્ત્રને રોજીંદા જીવનમાં ખોળી શકે એવી દ્રષ્ટિ ખોલવાની શિક્ષકની ફરજ છે. અને એ પ્રવર્તમાન શિક્ષણની જરૂરિયાત પણ છે. એ સંદર્ભે શિક્ષકોને પહેલા માહિતગાર કરવા અને તેમનું સશક્તિકરણ જરૂરી બને છે, તે અન્વયે ઉપરોક્ત પ્રવાસનનું આયોજન કરવામાં આવ્યું હતું, જેના દ્વારા શિક્ષકોએ અગાઉના રાજાઓએ પાણી અંગે પ્રજાજનો માટે ઉભી કરેલી વ્યવસ્થા, કચ્છની ભોગલીક સ્થિતિ અને નાગરિકો દ્વારા જળસ્ત્રોતની થતી ઉપેક્ષા અને તેના સાથે થયેલી નજરોનજર નિહાળી હતી. આ પ્રવાસન ઇન્જિનીયર કોલેજની બાજુમાં આવેલ જળસ્ત્રોત ઉમાસર તળાવ તથા ૨૪ કુવાઓની આવના નિરક્ષણ થી થઇ હતી.